laion/Wikipedia-Exotic huggingface dataset:
মেহেদী আলী ইমাম

মেহেদী আলী ইমাম (১২ জুন ১৯৪৯ - ২৮ সেপ্টেম্বর ১৯৯৮) বাংলাদেশের স্বাধীনতা যুদ্ধের একজন বীর মুক্তিযোদ্ধা ছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। মেহেদী আলী ইমাম ১৯৪৯ সালের ১২ জুন ঢাকায় জন্মগ্রহণ করেন। তার পৈতৃক নিবাস পিরোজপুর জেলার মঠবাড়িয়া উপজেলার দাউদখালী গ্রামে। তার বাবার নাম আবু মোহাম্মদ মোদাদ্দের বিল্লাহ এবং মায়ের নাম আনোয়ারা খাতুন। তার স্ত্রীর নাম লায়লা বেগম। তাদের এক ছেলে ও এক মেয়ে। মেহেদী ১৯৬৬ সালে পাকিস্তান সেনাবাহিনীতে যোগ দেন এবং ১৯৬৭ সালে কমিশনপ্রাপ্ত হন। ১৯৭১ সালে কর্মরত ছিলেন পশ্চিম পাকিস্তানে (বর্তমান পাকিস্তান)। তখন তার পদবি ছিল ক্যাপ্টেন। মুক্তিযুদ্ধের পর বাংলাদেশ সেনাবাহিনীতে তাকে মেজর পদে উন্নীত করা হয়। তিনি বাংলাদেশ বনশিল্প উন্নয়ন করপোরেশনের চেয়ারম্যান ছিলেন। মেহেদী আলী ইমাম জুলাই মাস থেকে মুক্তিবাহিনীর ৯ নম্বর সেক্টরের টাকি সাব সেক্টরের পটুয়াখালী গেরিলা ঘাঁটির অধিনায়ক হিসেবে দায়িত্ব পালন করেন। বীর বিক্রম মেহেদী আলী ইমাম কিডনি রোগে আক্রান্ত হয়ে জার্মানিতে চিকিৎসাধীন অবস্থায় ২৮ সেপ্টেম্বর ১৯৯৮ সালে মৃত্যুবরণ করেন। তাকে বনানী কবরস্থনে দাফন করা হয়। দৈনিক প্রথম আলো, "তোমাদের এ ঋণ শোধ হবে না"| তারিখ: ১৮-০৪-২০১২[স্থায়ীভাবে অকার্যকর সংযোগ] সিরাজ উদ্দীন আহমেদ। "বরিশাল বিভাগের ইতিহাস" (দ্বিতীয় খন্ড)। ভাস্কর প্রকাশনী, ঢাকা। ২০১৫। "একাত্তরের বীরযোদ্ধা: খেতাব পাওয়া মুক্তিযোদ্ধাদের বীরত্বগাথা", দ্বিতীয় খণ্ড, প্রথমা প্রকাশন, ঢাকা ২০১৩।
দেবদাস (১৯৮২-এর চলচ্চিত্র)

দেবদাস চাষী নজরুল ইসলাম পরিচালিত ১৯৮২ সালের বাংলাদেশী প্রণয়ধর্মী নাট্য চলচ্চিত্র। বাঙালি কথাসাহিত্যিক শরৎচন্দ্র চট্টোপাধ্যায়ের দেবদাস উপন্যাস অবলম্বনে নির্মাণ করা হয়। এটি ছিল বাংলাদেশে দেবদাস উপন্যাসের প্রথম চলচ্চিত্রায়ণ। এতে নাম ভূমিকায় অভিনয় করেন বুলবুল আহমেদ এবং অন্যতম দুটি চরিত্র পারু'র ভূমিকায় কবরী সারোয়ার ও চন্দ্রমুখী'র ভূমিকায় আনোয়ারা অভিনয় করেন। চলচ্চিত্রটি ১৯৮২ সালের জাতীয় চলচ্চিত্র পুরস্কার কয়েকটি বিভাগে মনোনয়নের জন্য জমা দেয়া হয়। কিন্তু জুরিবোর্ড সদস্যরা চলচ্চিত্রিটিকে 'পুননির্মিত' অভিহিত করে কোনো শাখাতেই মনোনয়ন দেয়নি। বুলবুল আহমেদ - দেবদাস কবরী সারোয়ার - পার্বতী/পারু আনোয়ারা - চন্দ্রমুখী রহমান - চুনি লাল আনোয়ার হোসেন - ধর্মদাস গোলাম মুস্তাফা - ভুবন চৌধুরী আরিফুল হক - দেবদাসের বাবা সুমিতা দেবী - দেবদাসের মা আমীর আলী - পারুর বাবা রানী সরকার - পারুর মা রওশন জামিল - পারুর ঠাকুরমা অমিতা বসু - দ্বিজলালের স্ত্রী আব্দুর রাতিন - মহেন ডলি সরকার - মহেনের স্ত্রী সুচেতা মালিয়া - যশোদা দেবদাস চলচ্চিত্রের সঙ্গীত পরিচালনা করেছেন খোন্দকার নুরুল আলম। গীত রচনা করেছেন মোহাম্মদ রফিকউজ্জামান। বাচসাস পুরস্কার বিজয়ী: সেরা অভিনেতা - বুলবুল আহমেদ বিজয়ী: সেরা পার্শ্ব অভিনেতা - রহমান বিজয়ী: সেরা পার্শ্ব অভিনেত্রী - আনোয়ারা বিজয়ী: সেরা সঙ্গীত পরিচালক - খন্দকার নুরুল আলম বিজয়ী: সেরা গীতিকার - মোহাম্মদ রফিকউজ্জামান বিজয়ী: সেরা পুরুষ কণ্ঠশিল্পী - সুবীর নন্দী বিজয়ী: সেরা নারী কণ্ঠশিল্পী - রুনা লায়লা বিজয়ী: সেরা চিত্রগ্রাহক (সাদাকালো) - এম এ মোবিন বিজয়ী: সেরা শিল্প নির্দেশক - বিজয় সরকার বিজয়ী: সেরা শব্দগ্রাহক - মালেক মনসুর দেবদাস (২০১৩) "Movie List 1982[স্থায়ীভাবে অকার্যকর সংযোগ]", বাংলাদেশ চলচ্চিত্র প্রযোজক পরিবেশক সমিতি স্টাফ রিপোর্টার (১৬ জুলাই ২০১০)। "অভিনেতা বুলবুল আহমেদ আর নেই"। দৈনিক জনকণ্ঠ। ঢাকা, বাংলাদেশ। ২০১৪-০৪-০৯ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১২।  দৈনিক বাংলাদেশ প্রতিদিন (১৭ ডিসেম্বর ২০১২)। "অস্বচ্ছতায় জাতীয় চলচ্চিত্র পুরস্কার"। শোবিজ প্রতিবেদক। ঢাকা, বাংলাদেশ। সংগ্রহের তারিখ ১০ ফেব্রুয়ারি ২০১৩।  Mahafuza Akhter (September 24, 2011) Lifetime Achievement In Music Khandker Nurul Alam The Daily Star (April 22, 2012) সৌমিক হাসান (১২ জুলাই ২০১২)। "শ্রদ্ধাঞ্জলি আমাদের দেবদাস"। দৈনিক প্রথম আলো। সংগ্রহের তারিখ ১৭ মার্চ ২০১৬। [স্থায়ীভাবে অকার্যকর সংযোগ] ইন্টারনেট মুভি ডেটাবেজে দেবদাস (ইংরেজি)
বিনিময় (চলচ্চিত্র)

বিনিময় এটি ১৯৭০-এর একটি বাংলাদেশী চলচ্চিত্র। এটি পরিচালনা করেছেন বাংলাদেশের বিখ্যাত পরিচালক সুভাষ দত্ত। ছবিটির দুটি প্রধান চরিত্রে অভিনয় করেছেন কবরী ও উজ্জল। ক্লাসিক এই ছবিটি সেসময় দারুণ জনপ্রিয়তা লাভ করে। উজ্জ্বল - কবরী - আনোয়ার হোসেন - সুভাষ দত্ত - Novera Deepita (মে ১২, ২০০৫)। ""We need to weed out obscene films"--Ujjal"। The Daily Star। Dhaka, Bangladesh। সংগ্রহের তারিখ ১৮ এপ্রিল ২০১২।
জন্ম থেকে জ্বলছি

জন্ম থেকে জ্বলছি ১৯৮১-এর একটি বাংলাদেশী চলচ্চিত্র। এটি পরিচালনা করেছেন বাংলাদেশের খ্যাতনামা চলচ্চিত্রকার আমজাদ হোসেন। ছবিটিতে অভিনয় করেছেন বুলবুল আহমেদ, ববিতা, আনোয়ারা, প্রবীর মিত্র ও সুমিতা দেবী। বুলবুল আহমেদ - ববিতা - আনোয়ারা - প্রবীর মিত্র - সুমিতা দেবী - জন্ম থেকে জ্বলছি ছবির সঙ্গীত পরিচালনা করেছেন আলাউদ্দিন আলী, সঙ্গীত রচনা করেছেন ছবির পরিচালক আমজাদ হোসেন। গানে কণ্ঠ দিয়েছিলেন সৈয়দ আব্দুল হাদী, সাবিনা ইয়াসমিন ও সামিনা চৌধুরী। শামীমা ইয়াসমিন দিবার গাওয়া ‘বাবা বলে গেল আর কোনোদিন গান করো না’ গানটি এখনো বেশ সমাদৃত। মৃধা আলাউদ্দিন (০৪ আগস্ট ২০১০)। "চলে গেলেন মহানায়ক বুলবুল আহমেদ"। দৈনিক সংগ্রাম। ঢাকা, বাংলাদেশ। সংগ্রহের তারিখ ১৮ এপ্রিল ২০১২।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] "বাবা নিয়ে আলোচিত কিছু গান"। যুগান্তর। সংগ্রহের তারিখ ২০১৯-০৯-০৩।
গুমি

গুমি বা গুমি-শি শহরটি 경상북도 দক্ষিণ কোরিয়ার(কোরিয়া প্রজাতন্ত্র) গিয়ংসানবুক-দ প্রদেশের ২য় বৃহত্তম নগরী। এই শহরটি দক্ষিণ কোরিয়ার অন্যতম প্রধান শিল্পনগরী যেখানে সামসং ইলেকট্রনিক্স, LG Display এর অনেকগুলো শিল্প-স্থাপনা ছাড়াও ইলেকট্রনিকস, সুতা, টেক্সটাইল, রাবার, প্লাস্টিক, কাগজ, ধাতব সামগ্রী ইত্যাদির কারখানা আছে. গুমি শহরটি নাকদং নদী দুই পারে অবস্থিত. ১৯৭০ সালে কোরিয়ান সরকারের ঘোষিত রপ্তানি-মুখী-নীতির কারণে গুমি তে করা "জাতীয় শিল্প কমপ্লেক্স" গুমি নগরীর এই শিল্প-বিপ্লবের পথিকৃৎ হিসেবে কাজ করে. বর্তমানে গুমি-তে ৪ টা বৃহদাকার রপ্তানিমুখী "জাতীয় শিল্প কমপ্লেক্স" আছে. ২০০৯ সালে পুরো কোরিয়া থেকে রপ্তানি করা জিনিসের বেশিরভাগই গুমিতে তৈরী. যার কারণে ২০০৯ সালে পুরো কোরিয়ার ৯৬.৯% বাণিজ্য উদ্বৃত্ত গুমি নগরীর অবদান. চারিদিকে উঁচু পর্বতে ঘেরা গুমি প্রাকৃতিক সৌন্দর্যের দিক দিয়েও অসাধারন. দক্ষিণ কোরিয়ার সাবেক প্রেসিডেন্ট 박정희 (বাংলা বর্ণান্তরণ: বাক্ চং হী)(১৯১৭-১৯৭৯) এর জন্মস্থান এই শহর. "গুমি" নামের আক্ষরিক অনুবাদ "কচ্ছপের লেজ". নাকদং নদী কোরিয়ার ইতিহাসে গুরুত্বপূর্ণ ভুমিকা পালন করেছে। ঝং-লি, তাইওয়ান (১৯৮৯ সাল থেকে) ওত্সু, জাপান (১৯৯০ সাল থেকে) বিশকেক, কিরঘিজিস্তান (১৯৯১ সাল থেকে) শেনইয়াং, চীন (১৯৯৭ সাল থেকে) চাংশা, চীন (১৯৯৮ সাল থেকে) মেক্সিকালি, মেক্সিকো (১৯৯৮ সাল থেকে) এঁদহোভন, হল্যান্ড (২০০৩ সাল থেকে) "평년값자료(1981−2010) 구미(279)"। Korea Meteorological Administration। সংগ্রহের তারিখ ২০১১-০৫-২১।
সপ্তম পর্যায়ের মৌল

সপ্তম পর্যায়ের মৌল বলতে সেই সকল মৌলিক পদার্থকে বোঝানো হয় যেগুলো পর্যায় সারণির সপ্তম সারিতে (পর্যায়ে) রয়েছে। পর্যায় সারণিতে মৌলগুলো একাধিক সারিতে বিন্যাস করা হয়েছে। প্রতিটি সারিতে মৌলসমূহের ইলেকট্রন সংখ্যা বৃদ্ধির সাথে সাথে এদের বৈশিষ্ট্যগুলো ক্রমান্বয়ে পরিবর্তিত হতে থাকে। একই বৈশিষ্ট্যের পুনরাবৃত্তি হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট্যসম্পন্ন হয়ে থাকে। সপ্তম পর্যায়ে মোট ৩২টি মৌল রয়েছে। (?) অনুমান (*) Exception to the Madelung rule. (**) Probably an exception to the Madelung rule. পর্যায় সারণীর রাসায়নিক শ্রেণীসমূহ
এম এন আখতার

এম এন আখতার (জন্ম: ১ জুলাই, ১৯৩২ - মৃত্যু: ১৮ এপ্রিল, ২০১২) বাংলাদেশের চট্টগ্রামের আঞ্চলিক গানের জনপ্রিয় গীতিকার, সুরকার ও শিল্পী। তার উল্লেখযোগ্য গানের মধ্যে রয়েছে কইলজার ভিতর গাঁথি রাইখ্যম তোয়ারে, যদি সুন্দর একখান মুখ পাইতাম ইত্যাদি। এম এন আখতার ১৯৩১ সালের ১লা জুলাই চট্টগ্রামের রাউজানের মোহাম্মদপুর গ্রামে জন্মগ্রহণ করেন। এম এন আখতার ১৯৬২ সালে বেতার শিল্পী হিসাবে যোগ দেন। এরপর তিনি আধুনিক, পল্লীগীতি, মুর্শীদি, মারফতি, চট্টগ্রামের আঞ্চলিক গান রচনা ও কণ্ঠ দিয়ে খ্যাতি লাভ করেন। ১৯৮৭ সালে তিনি অবসর নেন। তিনি সংগীত বিষয়ক কয়েকটি গ্রন্থ লিখেছেন। এর মধ্যে মনুআ-১, মনুআ-২ এবং ৩০ দিনে অভিনব সঙ্গীত শিক্ষা উল্লেখযোগ্য। লেখা ও সুর করার পাশাপাশি এম এন আখতার নিজেও গাইতেন। তিনি ১৯৬২ সালে কালুরঘাট বেতারকেন্দ্রের উদ্বোধনী আধুনিক গানের প্রথম শিল্পী। আঞ্চলিক গানের সম্রাজ্ঞী বলে পরিচিত শিল্পী শেফালী ঘোষের ওস্তাদ ছিলেন তিনি। তার লেখা ও সুর করা গান গেয়ে শ্যামসুন্দর বৈষ্ণব ও শেফালী ঘোষ খ্যাতি পান। তার অনেক গান চলচ্চিত্রেও নেওয়া হয়েছে। ৩৫ বছর আগে গ্রামোফোন রেকর্ডে শিল্পী আখতার ও সাবিনা ইয়াসমিন গেয়েছিলেন ‘কইলজার ভিতর গাঁথি রাইখ্যম তোয়ারে’ গানটি। পরে এই গানটি ব্যাপক জনপ্রিয়তা পায়। তিনি প্রায় পাঁচ হাজারেরও অধিক গান লিখেছেন। পাশাপাশি লিখেছেন অসংখ্য নাটক ও কবিতা। তার লেখা গানের মধ্য থেকে কয়েক হাজার গান নিয়ে ‘এম এন আখতারের গান’ নামে একটি গ্রন্থ প্রকাশিত হয়েছে। শুধু আঞ্চলিক গানের মধ্যেই সীমাবদ্ধ থাকেননি তিনি। একুশের গান, দেশাত্ববোধক গান, আধুনিক গান, পল্লীগীতি, ভাবের গান, বিচ্ছেদি গান, হামদ-নাত, পীর-আউলিয়ার গান এবং চট্টগ্রামের হাওলা গানেও তার পদচারণা ছিল। ষাটের দশক থেকে তিনি পূর্ণাঙ্গ আঞ্চলিক ভাষায় আটটি ও শুদ্ধ ভাষায় চারটি গীতিনাট্য রচনা করেন। এম এন আখতারের রচিত অনেক গানের মধ্যে একটি সাড়া জাগানো গান ছিল ‘বকশি হাইট্টা পানের খিলি তারে বানাই খাবাইতাম’। তার রচিত উল্লেখযোগ্য গানের মধ্যে রয়েছে কইলজার ভিতর গাঁথি রাইখ্যম তোয়ারে, যদি সুন্দর একখান মুখ পাইতাম, তুমি যে আমার জীবনের উপহার , ও পরানর তালত ভাই চিডি দিলাম, বাচুরে - জী জী জী, বর্গী এলো দেশে", "মধুমিতা" ইত্যাদি। চট্টগ্রামের আঞ্চলিক ভাষায় চুড়িওয়ালা, সোনার কলসী, নাতিন জামাই, কানের ফুল, লট্টন কইতর, রাঙ্গাবালির চরে, বৈশাখী মেলাসহ অনেক নাটক লিখেছেন। তার সর্বশেষ রচিত হাসির নাটক ‘রসিক দাদুর স্কুলে মানুষ গড়ার কল’। আবদুল গফুর হালী শেফালী ঘোষ আসকর আলী পণ্ডিত দৈনিক প্রথম আলো[স্থায়ীভাবে অকার্যকর সংযোগ] "দৈনিক আজাদী"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১২-০৪-১৯।  দৈনিক কালের কন্ঠ[স্থায়ীভাবে অকার্যকর সংযোগ] দৈনিক সুপ্রভাত বাংলাদেশ[স্থায়ীভাবে অকার্যকর সংযোগ] উইকিউক্তিতে এম এন আখতার সম্পর্কিত উক্তির সংকলন রয়েছে।
মমতাজ হাসান

মমতাজ হাসান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মমতাজ হাসানের জন্ম দিনাজপুর জেলার বিরামপুর উপজেলার শিবপুর গ্রামে। তবে তার বাবা ঢাকায় বসবাস করতেন। তার বাবার নাম আবদুল হাফিজ ও মায়ের নাম জাহানারা হাফিজ। তার স্ত্রী পারভীন জাহান। তাদের তিন ছেলে। তিনি ঢাকা বিশ্ববিদ্যালয়ে ফার্মেসী বিভাগে পড়াশোনা করেছেন। মমতাজ হাসান ১৯৭১ সালে ঢাকা বিশ্ববিদ্যালয়ের ফার্মেসি বিভাগের ছাত্র ছিলেন। মুক্তিযুদ্ধ শুরু হলে মে মাসের প্রথমার্ধে ভারতে গিয়ে যুদ্ধে যোগ দেন। ২ নম্বর সেক্টরের ক্যাপ্টেন এ.টি.এম. হায়দারের অধীনে গেরিলা যুদ্ধের প্রশিক্ষণ নিয়ে সীমান্ত এলাকায় ছোটখাটো কয়েকটা অপারেশনে অংশ নেন। কিছুদিন পর তাকে অন্তর্ভুক্ত করা হয় প্রথম বাংলাদেশ অফিসার্স ওয়ার কোর্সে। প্রশিক্ষণ শেষে যোগ দেন সালদা নদী সাব-সেক্টরে। তাকে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের আলফা কোম্পানির অধিনায়কের দায়িত্ব দেওয়া হয়। এই দায়িত্ব তিনি অত্যন্ত দক্ষতার সঙ্গে পালন করেন। সালদা নদী মুক্ত হওয়ার পর মমতাজ হাসান তার দল নিয়ে ক্যাপ্টেন আবদুল গাফফার হালদারের (বীর উত্তম) নেতৃত্বে চট্টগ্রাম এলাকায় যান। ফটিকছড়ি, নাজিরহাটসহ আরও কয়েক স্থানে যুদ্ধ করেন। ফটিকছড়িতে পাকিস্তান সেনাবাহিনীর ২৪ ফ্রন্টিয়ার ফোর্সের একটি দল এবং সহযোগী এক কোম্পানি ইপিসিএএফ মোতায়েন ছিল। মুক্তিযোদ্ধারা কাজিরহাটে পৌঁছে তিনটি দলে বিভক্ত হয়ে ফটিকছড়ির দিকে অগ্রসর হন। প্রধান দল কাজিরহাট-ফটিকছড়ি রাস্তায়, বাকি দুই দলের একটি ফটিকছড়ি পাহাড়ের দিকে রাস্তায় এবং অপর দল মানিকছড়ি-রামগড়ের রাস্তায় অবস্থান নেয়। ১১ ডিসেম্বর বিকেলে মুক্তিযোদ্ধারা একযোগে পাকিস্তানি অবস্থানে আক্রমণ করেন। তাদের সম্মিলিত আক্রমণে পাকিস্তানি সেনা ও সহযোগীরা অস্ত্রশস্ত্র, গোলাবারুদসহ অন্য জিনিসপত্র ফেলে পালিয়ে যায়। রাত ১২টার মধ্যে সমগ্র ফটিকছড়ি মুক্ত হয়ে যায়। এই যুদ্ধেও মমতাজ হাসান যথেষ্ট কৃতিত্বের পরিচয় দেন। মমতাজ হাসান স্বাধীনতার পর বাংলাদেশ সেনাবাহিনীতে চাকরি করেন। ১৯৭৪ সালে স্বেচ্ছায় অবসর নেন। তখন তার পদবি ছিল ক্যাপ্টেন। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ১৯-০৪-২০১২"। ২০১৪-০৪-০৭ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ২৬০। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
ক্যাম্পাস

ক্যাম্পাস (ইংরেজি: Campus) বলতে সাধারণতঃ বিশ্ববিদ্যালয়, মহাবিদ্যালয় কিংবা অন্য যে-কোন ধরনের শিক্ষা প্রতিষ্ঠানের অভ্যন্তরে অবস্থিত খোলা কিংবা পরিবেষ্টনকারী একখণ্ড ভূমিবিশেষ। বাংলা একাডেমীর অভিধানমাফিক এর বাংলা অর্থ হচ্ছে শিক্ষাপ্রতিষ্ঠানের এলাকা। সচরাচর এতে ছাত্র-শিক্ষক উভয়ের জন্যেই গ্রন্থাগার, শ্রেণীকক্ষ, গবেষণাগার, উদ্যান, ক্যাফেটেরিয়া, আবাসিক হল বা ছাত্রাবাস, খেলার মাঠ ইত্যাদি স্থায়ী সম্পত্তি থাকতে পারে। শুরুতে ক্যাম্পাস শব্দটি ভবনের মাঝামাঝি ঘাষযুক্ত উন্মুক্ত ভূ-খণ্ডকে নির্দেশ করতো। পরবর্তীতে শিক্ষাপ্রতিষ্ঠানের পুরো এলাকাকে ক্যাম্পাস হিসেবে পরিগণনা করা হয়। শিক্ষাপ্রতিষ্ঠানের সাথে সম্পর্কযুক্ত এবং সম্পর্কবিহীন ভবন - উভয়ই ক্যাম্পাসের সাথে জড়িত। বর্তমানে ক্যাম্পাসের সংজ্ঞা পরিবর্তিত রূপ ধারণ করেছে যা যে-কোন ধরনের প্রতিষ্ঠানের কয়েকটি ভবনের সম্মিলন স্থলকে বুঝায়। ক্যাম্পাস শব্দটি এসেছে ল্যাটিন শব্দ ফিল্ড থেকে। অষ্টাদশ শতকে মাঝামাঝি অর্থাৎ ১৭৭৫ সালে কলেজ অব নিউ জার্সি (বর্তমান - প্রিন্সটন বিশ্ববিদ্যালয়)-এর মাঠের জন্য প্রথমবারের মতো শব্দটি ব্যবহার করা হয়েছিল। পরবর্তীকালে অন্যান্য আমেরিকান কলেজগুলো তাদের নিজেদের মাঠের জন্যও ক্যাম্পাস শব্দের ব্যবহার করতে শুরু করে। কিন্তু ক্যাম্পাস বলতে কেবলমাত্র বিশ্ববিদ্যালয়ের মাঠকেই বুঝায় না। বিদ্যালয়, মহাবিদ্যালয়ের সমগ্র এলাকা ক্যাম্পাস, মাঠ কিংবা উঠান হিসেবেও বিবেচিত হতে পারে। এছাড়াও, হাসপাতাল কিংবা ক্ষেত-খামারের বিস্তৃত জমিও ক্যাম্পাস হিসেবে পরিচিতি পেয়ে থাকে। ইউরোপীয় বিশ্ববিদ্যালয়গুলোয়ও ক্যাম্পাস শব্দের পরিচিতি রয়েছে। অধিকাংশ প্রতিষ্ঠানই ব্যক্তিগত উদ্যোগে শহরাঞ্চলে এর শাখা-প্রশাখার বিস্তার ঘটাচ্ছে। ২য় বিশ্বযুদ্ধের পর যুক্তরাজ্যে নতুন বিশ্ববিদ্যালয় প্রতিষ্ঠার উপযোগী পরিবেশ না থাকায় মনোনীত স্থানে শাখা প্রতিষ্ঠা করেছিল। নতুন শিক্ষায়তনিক কেন্দ্র হিসেবে অনেকক্ষেত্রে সেগুলো বিশ্বের শিক্ষাঙ্গনে অত্যন্ত গুরুত্বপূর্ণ ভূমিকা রাখতে সক্ষম হয়েছে। যুক্তরাষ্ট্রের প্রয়াত প্রেসিডেন্ট জন এফ. কেনেডি আমেরিকান ইউনিভার্সিটিতে দ্য বিউটি অব দ্য ক্যাম্পাস অব দি ইউনিভার্সিটি শিরোনামে প্রবন্ধ পাঠ করেছিলেন। সেখানে তিনি ছাত্র এবং শিক্ষক উভয়কেই কঠোর পরিশ্রমী হতে বলেছেন, যা বিশ্ববিদ্যালয়ের সৌন্দর্যবৃদ্ধিতে যথেষ্ট ভূমিকা পালন করে। বিংশ শতাব্দীতে এসে ক্যাম্পাস শব্দের ভাবগত অর্থ আরো ব্যাপক ও বিস্তৃত হয়েছে। কয়েকটি স্থানে ১৯৫০-এর দশকে পুরনো অর্থ পরিবর্তিত হয়ে যায় ও সাধারণভাবে অর্থ প্রকাশ পেয়েছে। কখনো কখনো কোন প্রতিষ্ঠানের কার্যালয় ভবনও ক্যাম্পাসরূপে পরিচিত হয়েছে। তন্মধ্যে মার্কিন যুক্তরাষ্ট্রে বিভিন্ন প্রতিষ্ঠানের ক্যাম্পাসের অনুরূপ ওয়াশিংটনের রেডমন্ডেও মাইক্রোসফট ক্যাম্পাস গড়ে উঠেছে। জরুরী সেবাপ্রদানকারী প্রতিষ্ঠান হিসেবে হাসপাতাল কর্তৃপক্ষও তাদের সেবার পরিধিকে বিভাজন ঘটিয়ে, বিভিন্ন এলাকায় বিশেষায়িত বিভাগগুলোকে ক্যাম্পাস হিসেবে পরিচিতি পাচ্ছে। Turner, Paul V. (১৯৯৬)। Joseph Ramée: International Architect of the Revolutionary Era। Cambridge: Cambridge University Press। পৃষ্ঠা 190।  Campus from the Free Online Dictionary Retrieved February 1, 2010 Douglas Harper, Campus, Online Etymology Dictionary, accessed October 2, 2011 উইকিঅভিধানে ক্যাম্পাস শব্দটি খুঁজুন। উইকিমিডিয়া কমন্সে ক্যাম্পাস সংক্রান্ত মিডিয়া রয়েছে। শিক্ষা বিদ্যালয় মহাবিদ্যালয় বিশ্ববিদ্যালয়
অক্ষয়চন্দ্র চৌধুরী

অক্ষয়চন্দ্র চৌধুরী (জন্ম: ৭ সেপ্টেম্বর, ১৮৫০- মৃত্যু: ৫ সেপ্টেম্বর, ১৮৯৮) ছিলেন একজন বাঙালি কবি ও সাহিত্যিক। হাওড়ার আন্দুলের স্বনামধন্য ভরদ্বাজ গোত্রীয় দত্তচৌধুরী পরিবারে জন্ম গ্রহণ করেন অক্ষয়চন্দ্র চৌধুরী। উনার পিতার নাম মিহিরচন্দ্র চৌধুরী, যিনি দত্তচৌধুরী বংশের ২২তম পুরুষ। সাধারণ্যে ইনি বিশেষ পরিচিত ও সুনাম অর্জন না করলেও তার রচনা কবিগুরু রবীন্দ্রনাথ ঠাকুর এবং সমসাময়িক সাহিত্যিকদের প্রেরণা ও উৎসাহ যুগিয়েছিল। তার রচিত গ্রন্থসমূহের মধ্যে অন্যতম "উদাসিনী", "ভারতগাথা" এবং "সাগরসংগমে"। সঙ্গীতচর্চায় রবীন্দ্রনাথ ও তার ভ্রাতা জ্যোতিরিন্দ্রনাথ অক্ষয়চন্দ্রের সহকর্মী ছিলেন। তৎকালে এম এ পাশ করে তিনি অ্যাটর্নীশিপ পরীক্ষা দেন। তিনি বিখ্যাত "ভারতী" পত্রিকার সম্পাদকমণ্ডলীর অন্যতম সদস্য ছিলেন। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: অক্ষয়চন্দ্র চৌধুরী
সৌদি আরবের টেলিফোন নম্বরসমূহ

{{Infobox country telephone plan | country = সৌদি আরব | country_link = সৌদি আরব | continent = এশিয়া | map_image = | map_caption
ভবন

ভবন বলতে কাঙ্ক্ষিত সহায়তা কেন্দ্র, আশ্রয় উপযোগী অথবা ধারাবাহিকভাবে অধিকার রক্ষার উপযোগী মনুষ্য নির্মিত যে-কোন ধরনের অবকাঠামো ও অট্টালিকাকে বুঝায়। সচরাচর ভবন নির্মাণের ক্ষেত্রে স্থাপত্যশৈলী, প্রকৌশল, প্রযুক্তি কিংবা নির্মাণকারী প্রতিষ্ঠানের অংশগ্রহণ ঘটে থাকে। ভবন নির্মাণের লক্ষ্যে বিভিন্ন ধরনের নির্মাণ উপকরণের প্রয়োজন পড়ে। মাটি, বালু, কাঠ, পাথর, সিমেন্ট, ইটসহ পাতাও ব্যবহার করা হয়ে থাকে। তন্মধ্যে - মধ্যযুগে আভিজাত্যপূর্ণ ভবনগুলোয় বিশেষ করে লন্ডনের হাউজ অব কমন্স বা কমন্স সভা কক্ষ নির্মাণে ওক গাছের কাঠ ব্যবহার করা হয়েছিল। ব্যাপকভাবে ধারণা করা হয় যে, আনুমানিক পাঁচ লক্ষাধিক বছর পূর্বে মানব জাতির পূর্ব পুরুষ হিসেবে বিবেচিত হোমো ইরেক্টাস প্রজাতির মাধ্যমে পৃথিবীতে প্রথম আশ্রয় উপযোগী গৃহ নির্মাণ করা হয়েছিল। আবাসিকভাবে বসবাসের উপযোগী ভবনকে বাড়ী কিংবা ঘর হিসেবে আখ্যায়িত করা হয়। যদি ভবনে অনেকসংখ্যক পৃথক বাসস্থানের লক্ষ্যে কক্ষ থাকে তখন তা এপার্টমেন্ট বিল্ডিং বা এপার্টমেন্ট ব্লক বলা হয়। এগুলো প্রায়শই ব্যক্তিগত গৃহ থেকে ভিন্নতর হয়ে থাকে। অবকাঠামোগত কারণে ভবনের আবাসন ব্যবস্থা এক কক্ষ, কাঠের বহিরাবরণ থেকে শুরু করে বহু-বহু মিলিয়ন মার্কিন ডলার বিনিয়োগ করে হাজারো লোকের আবাসন উপযোগী সু-উচ্চ, আকাশচুম্বী অট্টালিকার আকৃতিরও হতে পারে। বহুতলাবিশিষ্ট ভবনে মূলতঃ অনেকগুলো ফ্লোর, তলা বা মেঝে থাকে। এ ধরনের ভবনের মূল উদ্দেশ্যই থাকে ভূমির নির্দিষ্ট আয়তন বৃদ্ধি না করে উপরের দিকে আয়তন বৃদ্ধি করা। এরফলে ভূমির অপচয় হ্রাস পায় এবং পাশাপাশি অর্থ বিনিয়োগও। তবে অর্থ বিনিয়োগ নির্ভর করে কি ধরনের সাজ-সরঞ্জাম, যন্ত্রপাতির ব্যবহার হবে এবং ভূমির মূল্যামানের উপর। পৃথিবীর সবচেয়ে উঁচু ভবন হিসেবে সংযুক্ত আরব আমিরাতের দুবাইয়ে অবস্থিত বুর্জ খলিফা'য় ১৬২ তলা রয়েছে। এর উচ্চতা ৮২৯.৮৪ মিটার বা ২,৭২৩ ফুট। এতে অর্থ বিনিয়োগ হয়েছে ১.৫ বিলিয়ন মার্কিন ডলার। গাঁথুনি যথোপযুক্ত না হলে কিংবা মাটি পরীক্ষা না করলে নির্মাণকালীন সময়েই ভবন ধ্বসে যেতে পারে। আবার, ভবনের সংস্কার ও রক্ষণাবেক্ষন কার্যক্রমের সময়েও ধ্বংস হয়ে যেতে পারে। এছাড়াও, দুর্ঘটনার ন্যায় আরো বিভিন্ন কারণে ভবন ধ্বংস হয়। অগ্নিকাণ্ড, প্রবল বন্যা, মাটির ক্ষয় কিংবা লবণাক্ততাসহ ভূমিকম্পজনিত কারণও ভবনের ক্ষতির জন্যে বহুলাংশে দায়ী। উইকিমিডিয়া কমন্সে ভবন সংক্রান্ত মিডিয়া রয়েছে। ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় Building নিবন্ধ তথ্য রয়েছে। "World's oldest building discovered"। BBC News। ২০০০-০৩-০১। সংগ্রহের তারিখ ২০১০-০১-০২।  "CTBUH Tall Buildings Database: Burj Khalifa"। CTBUH। ৯ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১০।  Bianchi, Stefania (৪ জানুয়ারি ২০১০)। "World's Tallest Skyscraper Opens in Dubai"। Dow Jones & Company, Inc। সংগ্রহের তারিখ ৪ জানুয়ারি ২০১০।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Stanglin, Douglas (২ জানুয়ারি ২০১০)। "Dubai opens world's tallest building"। Dubai: USA Today। সংগ্রহের তারিখ ৪ জানুয়ারি ২০১০।  "Building Damage"। ১৪ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১২।
বনমোরগ

বনমোরগ (লাতিন ভাষায়: Gallus) Galliformes (গ্যালিফর্মিস) বর্গের অন্তর্গত Phasianinae (ফ্যাসিয়ানিনি) উপগোত্রের অন্তর্ভুক্ত ১৬টি গণের একটি। Gallus শব্দটি ল্যাটিন ভাষা থেকে উদ্ভূত যার অর্থ "গোলাবাড়ি সংলগ্ন জমির মুরগী"। পৃথিবীতে জীবিত চারটি প্রজাতির পাখি এই গণের অন্তর্ভুক্ত। সবগুলো প্রজাতির আবাস দক্ষিণ ও দক্ষিণ-পূর্ব এশিয়ায়। প্রজাতিগুলো মাঝারি আকারের ভূচর পাখি। এদের মাথায় ঝুঁটি ও গলার দুই পাশে দু'টি ঝুলন্ত লতিকা থাকে। ডানা গোলাকার; ডানার পঞ্চম প্রান্ত-পালকটি দীর্ঘতম। প্রথমটি দশমটির চেয়ে ছোট। লেজ দু'পাশ থেকে চাপা' লেজে মোট ১৪টি পালক থাকে। প্রজাতির পুরুষটির মাঝের দু'টি পালক লম্বা ও কাস্তের মত বাঁকানো। ঘাড় ও কোমর সরু এবং লম্বা কাঠির মত পালকে ঘেরা। পা শক্তিশালী ও লম্বা। নখরসহ মধ্যমার চেয়ে বড়। পুরুষটির পায়ের পেছনে গজালের মত লম্বা তীক্ষ্ণ নখর আছে। পুরুষ আর স্ত্রী নমুনার মধ্যে অত্যধিক পার্থক্য পরিলক্ষিত হয়। লাল বনমোরগ, Gallus gallus শ্রীলঙ্কার বনমোরগ, Gallus lafayetii ধূসর বনমোরগ, Gallus sonneratii সবুজ বনমোরগ, Gallus varius জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৭।
তোয়ালে দিবস

তোয়ালে দিবস প্রতি বছর মে মাসের ২৫ তারিখে উদযাপিত একটি দিবস, যা লেখক ডগলাস অ্যাডামসের (১৯৫২-২০০১) স্মরণে উদযাপিত হয়। লেখকের ভক্তরা এদিনে একটি তোয়ালে বহন করে লেখকের প্রতি শ্রদ্ধা প্রকাশ করে থাকেন। এ দিনটি প্রথম পালন করা হয় ২০০১ সালে, ডগলাস অ্যাডামসের মৃত্যুর ২ সপ্তাহ পরে। ডগলাস অ্যাডামস তার রম্য বৈজ্ঞানিক কল্পকাহিনী দ্যা হিচহাইকারস গাইড টু গ্যালাক্সি বইয়ের তৃতীয় অধ্যায়ে একজন মহাকাশ ভ্রমণকারীর জন্য তোয়ালের গুরুত্ব তুলে ধরেন। বইয়ের মতে একজন নক্ষত্রে ভ্রমণকারির জন্য তোয়ালে সবথেকে দরকারি বস্তু, আংশিকভাবে এর অনেক ব্যবহার থাকার কারণে, তবে সাইকোলোজিকাল গুরুত্ব আরো বেশি, যে ভ্রমণকারি মহাকাশে হাজার রকমের বাধাবিপত্তির মধ্যেও তার তোয়ালেটা জায়গামত রাখতে পারে তাকে সবাই গুরুত্ব দিয়ে দেখে। লেখকের মৃত্যুর পরে তার ভক্ত ক্রিস ক্যাম্পবেল ও তার বন্ধুরা www.towelday.org ওয়েবসাইটটি নিবন্ধন করেন। খুব দ্রুত তোয়ালে দিবসের ধারণাটি সাফল্য পায় এবং ভক্তরা তোয়ালেসহ ছবি পাঠাতে থাকে। "Towel Day, Its Time Has Come"। BBC। ২০০১-০৫-১৬। সংগ্রহের তারিখ ২০০৮-০২-২৬।  Kornblum, Janet (২০০১-০৫-২৪)। "Hitchhiker, grab your towel and don't panic!"। USA Today। সংগ্রহের তারিখ ২০০৮-০২-২৬।  www.towelday.org, অফিসিয়াল ওয়েবসাইট Fan proposing the idea of making Towel Day an annual event on h2g2 Television Skit for Towel Day (French/English) Interview by Radio City Ecuador for Towel Day 2010 (Spanish/English)[স্থায়ীভাবে অকার্যকর সংযোগ]
অ্যানালগ কম্পিউটার

অ্যানালগ কম্পিউটার (ইংরেজি: Analog Computer) হলো এমন কম্পিউটার যা কোনো কম্পিউটিং সমস্যাকে ভৌত বৈশিষ্ট্য যেমন ইলেকট্রিক, যান্ত্রিক, বা হাইড্রলিক-এর ভৌত এবং চলমান (continuous variable) পরিমাপে মডেল হিসেবে রূপ দেয়া হয়। অপরদিকে, ডিজিটাল কম্পিউটার-এ সমস্যাটিকে ধাপবিশিষ্ট সংখ্যামানে মডেল করা হয়। যান্ত্রিক অ্যানালগ কম্পিউটার ২য় বিশ্বযুদ্ধ, কোরীয় যুদ্ধ এবং ভিয়েতনাম যুদ্ধ-এ অগ্নিনির্বাপন ব্যবস্থা-র জন্য খুবই গুরুত্বপূর্ণ ভুমিকা পালন করে; তারা উল্লেখযোগ্য সংখ্যায় হয়েছে. ট্র্যান্সিস্টর-এর উন্নয়ন বৈদ্যুতিক্ এনালগ কম্পিউটারকে বাস্তবতায় রূপায়ণ সম্ভবপর করে তোলে, এবং ডিজিটাল কম্পিউটারের বিকাশের আগ-পর্যন্ত এগুলো অব্যাহতভাবে বৈজ্ঞানিক গবেষণা ও শিল্প-কারখানায় ব্যবহৃত হয়. জটিলতার দিক দিয়ে অ্যানালগ কম্পিউটার অনেক রকমের হতে পারে. স্লাইড রুল এবং নমোগ্রাফ হচ্ছে তার মধ্যে সরলতম; অপরদিকে যুদ্ধ্বজাহাজের কামানের নিয়ন্ত্রক কম্পিউটারগুলো হলো ডিজিটাল-অ্যানালগ শঙ্কর জাতের জটিলতম কম্পিউটার. "Gears of war: When mechanical analog computers ruled the waves"। ২০১৪-০৩-১৮। ২০১৮-০৯-০৮ তারিখে মূল থেকে আর্কাইভ করা। সংগ্রহের তারিখ ২০১৭-০৬-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) A.K. Dewdney. "On the Spaghetti Computer and Other Analog Gadgets for Problem Solving", Scientific American, 250(6):19-26, June 1984. Reprinted in The Armchair Universe, by A.K. Dewdney, published by W.H. Freeman & Company (1988), আইএসবিএন ০-৭১৬৭-১৯৩৯-৮. Universiteit van Amsterdam Computer Museum. (2007). Analog Computers. Jackson, Albert S., "Analog Computation". London & New York: McGraw-Hill, 1960. ওসিএলসি 230146450 অ্যানালগ কম্পিউটার সংক্রান্ত ডকুমেন্টেশন ও ছবির একটা সংগ্রহ ইলেকট্রনিক অ্যানালগ কম্পিউটার সংবলিত একটি গাড়ির সাসপেন্সন ব্যবস্থার একটি সিমুলেশন (পিডিএফ) Example programs for Analog Computers (পিডিএফ) A great disappearing act: the electronic analogue computer Chris Bissell, The Open University, Milton Keynes, UK Accessed February 2007 German computer museum with still runnable analog computers Analog computer basics ওয়েব্যাক মেশিনে আর্কাইভকৃত ৬ আগস্ট ২০০৯ তারিখে Lecture 20: Analog vs Digital (in a series of lectures on "History of computing and information technology") Analog computer trumps Turing model Jonathan W. Mills's Analog Notebook Indiana University Extended Analog Computer Harvard Robotics Laboratory Analog Computation The Enns Power Network Computer – an analog computer for the analysis of electric power systems (advertisement from 1955) Librascope Development Company ওয়েব্যাক মেশিনে আর্কাইভকৃত ২৮ মার্চ ২০১২ তারিখে – Type LC-1 WWII Navy PV-1 "Balance Computor"